Вагон поездың төп өлөшө булып тора, сөнки унда йөк һәм пассажирҙар ташыла. Тимер юл вагонының тарихы бөтә тимер юл транспорты тарихы менән бергә ҡарала һәм XVIII быуатҡа барып тоташа, ул шахта вагонеткаларынан башлана. Вагонеткалар кеүек үк, вагондар ҙа башта ике күсәрле, сағыштырмаса арзан һәм етештереүе еңел була. Артабан дүрт күсәрле вагон алмашҡа килә, уның йөрөтөү күсәре ике күсәрле арбанан тора һәм вагондар боролоштарҙы үтә башлай. Тәүге вагондарҙың кузовы ағастан була; әлеге ваҡытта уларҙың күпселеге тотош металдан эшләнә, был хәүефһеҙлекте арттыра. Функциональ тәғәйенләнеше буйынса пассажир һәм йөк вагондарына бүленә.